Clanwilliam se rugbyspan is Delicious! | My Matzikama
Op Saterdag 21 Julie het Clanwilliam se Delicious Rugbyspan na Klawer gereis om kragte te meet teen Klawer se Excelsiors. Die besoek het vir groot opgewondenheid gesorg.
Excelsiors se derde span het meeste van die wedstryd oorrompel. Hulle het baie fases opgesit en van hul groot voorspelers gebruik om die manne bietjie sag te maak. Dit was 'n lang en swaar dag vir Delicious en Excelsiors het die wedstryd met 24-5 gewen.
Delicious se tweede span het gewys dat hulle gekom het om te wen. Albei spanne het hart ingegeklim. Delicious het die eerste helfte oordonder. Die sterk wind het ook nie in Excelsiors se guns getel nie. Delicious het die wedstryd met 15-10 gewen.
Die eerstespan-wedstryd was baie hard gewees. Delicious het in die eerste helfte vir Excelsiors ore aangesit. Die spelers wat in die eerste helfte drieë gedruk het, is Duran Steenkamp en Jaco Ockhuis. Jacean Klaase het geslaag in een van die drie doelskoppe. By halftyd het Delicious voorgeloop met 17-6, waarby Excelsiors ná rustyd 'n beter strategie benader het. Die res van die wedstryd het baie spanning opgelewer. Excelsiors kry 'n strafskop in die laaste minuut en skop die bal deur die pale. Hulle het die wedstryd met 26-24 gewen.
Op Saterdag, 28 Julie, speel Delicious RVK tuis op Zeekoeivlei Plaas teen Citrusdal RVK.
Weeklikse Sundowner-rondte op Lutzville-gholfbaan
Die Lutzville-gholfklub bied Vrydagmiddag weer 'n Sundowner-gholfrondte aan. Dit is baie lekker om deel te neem omdat dit 'n...
Naelbyt-oomblikke tydens die naweek se rugbywedstryde
Op Saterdag, 2 Junie was daar 'n hele paar lekker ligawedstryde gespeel in die Cederberg- en Matzikama-streek wat gesorg...
Matzikama Hiking vier Menseregtedag in die natuur
Die Matzikama Hikingklub kan 'n waardige voorbeeld wees van wat menseregte is. Hulle plaas vryheid en veiligheid heel bo...
Angelo Keffers se blink gholf prestasies
Die dertienjarige Angelo Keffers, lid van die Lutzville-gholfklub, beklee tans die nommer een posisie op die Boland-golfunie se ranglys...